บ.ย่อย BTS ร่วมทุนกับ LT ลุยธุรกิจให้บริการเงินอิเล็กทรอนิกส์
BTS เผยบ.ย่อย BSSH ร่วมทุนกับ LT ลุยธุรกิจให้บริการเงินอิเล็กทรอนิกส์ การชำระเงินทางอิเล็กทรอนิกส์การชำระเงินทางอิเล็กทรอนิกส์ผ่านอุปกรณ์หรือผ่านเครือข่ายและการรับชำระเงินแทน และลงทุนในหลักทรัพย์ของบริษัทอื่น โดย BSSH ถือหุ้นใหญ่ 80%
19 พ.ย. 2558

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ระบุว่า  วานนี้(18 พ.ย.)บริษัท บีเอสเอส โฮลดิ้งส์ จำกัด (“BSSH”) ซึ่งเป็นบริษัทย่อยที่บริษัทถือหุ้นทั้งหมด และบริษัท โลจิสติคส์ (ไทยแลนด์) จำกัด (“LT”) ได้เข้าร่วมลงทุนในสัดส่วนร้อยละ 80 และร้อยละ20 ตามลำดับ ในบริษัทร่วมทุนใหม่ ชื่อ บริษัท แรบบิทเพย์ ซิสเทม จำกัด
โดยบริษัท แรบบิทเพย์ ซิสเทม จำกัด(RabbitPay System Company Limited) ดำเนินประเภทธุรกิจให้บริการเงินอิเล็กทรอนิกส์ การชำระเงินทางอิเล็กทรอนิกส์การชำระเงินทางอิเล็กทรอนิกส์ผ่านอุปกรณ์หรือผ่านเครือข่ายและการรับชำระเงินแทน และลงทุนในหลักทรัพย์ของบริษัทอื่น กำหนดทุนเริ่มต้น 250,000,000 บาท แบ่งเป็นหุ้นสามัญจำนวน 2,500,000 หุ้น มูลค่าหุ้นที่ตราไว้หุ้นละ 100 บาท